На основу члана 4. Закона о јавним службама („Службени гласник РС", бр. 42/91, 71/94, 79/2005-др. закон, 81/2005-испр.др.закона, 83/2005-испр. др. закона и 83/2014-др. закон), члана 487. Закона о привредним друштвима („Службени гласник РС", бр. 36/2011, 99/2011, 83/2014-др.закон, 5/2015, 44/2018, 95/2018, 91/2019 и 109/2021) и члана 16. став 1. и члана 37. став 1. тачка 9. Статута Града Ниша („Службени лист Града Ниша", бр. 88/2008, 143/2016 и 18/2019),

Скупштина Града Ниша, на седници одржаној године, доноси

**ОДЛУКУ О ИЗМЕН АМА ОДЛУКЕ О ОСНИВАЊУ УСТАНОВЕ**

**ДЕЧИЈИ КУЛТУРНО ОБРАЗОВНО РЕКРЕАТИВНИ ЦЕНТАР НИШ**

Члан 1.

У Одлуци о оснивању Установе Дечији културно образовни рекреативни центар Ниш („Службени лист Града Ниша", бр. 131/2022, 139/2022 и 116/2023), у називу одлуке и члановима 4,20 и 21, брише се реч: „културно", у одговарајућем падежу.

Члан 2.

У члану 2. став 1. и 2. мења се и гласи:

„Установа послује под називом: Дечији образовно рекреативни центар Ниш.

Скраћени назив Установе: ДОРЦ“

Члан 3.

Члан 18. мења се и гласи:

„Члан 18.

За вршиоца дужности директора Установе именује се лице које ће до именовања директора установе обављати његове послове и вршити његова овлашћења, представљати и заступати Установу и обављати и све друге послове предвиђене позитивним прописима и овом Одлуком, са свим правима, обавезама и одговорностима органа руковођења.”

Члан 4.

. Члан 19. мења се и гласи:

" Члан 19.

Вршилац дужности директора Установе има обавезу да у року од 30 дана од дана ступања на снагу ове одлуке сачини записник са овлашћеним лицима Дечијег одмаралишта „Дивљана" Ниш и Дечијег културног центра Ниш о средствима, правима и обавезама која Установа преузима од њих.

Вршилац дужности директора Установе има обавезу да у року од 60 дана од дана ступања на снагу ове одлуке изврши упис Установе у регистар установа који води одговарајући државни орган, донесе акт о организацији и систематизацији послова и исти достави Градоначелнику на сагласност, као и да о томе поднесе извештај Скупштини Града Ниша."

Члан 5.

Члан 20. мења се и гласи:

" Члан 20.

Вршилац дужности директора Установе је у обавези да распореди запослене у року од 15 дана од дана ступања на снагу Правилника о организацији и систематизацији послова Установе."

Члан 6.

У члану 21. у ставу 2. речи:

„Лице из члана 18. ове одлуке”, замењују се речима:“Вршилац дужности директора",

Члан 7.

Ова одлука ступа на снагу наредног дана од дана објављивања у „Службеном листу Града Ниша".

Број

У Нишу:

СКУПШТИНА ГРАДА НИША

Председник

др Бобан Џунић

**ОБРАЗЛОЖЕЊЕ**

Градска управа за друштвене делатности израдила је нацрт Одлуке о изменама Одлуке о оснивању Установе Дечији културно образовно рекреативни центар Ниш у циљу остваривања услова за спровођење скупштинске одлуке и даље реализације уређивања статуса установе, а на основу Закључка Привредног суда у Нишу фи.бр.86/2023 од 12.12.2023. године.

За реализацију овог акта нису потребна додатна финансијска средства у овој буџетској години, а за 2024. годину биће обезбеђена Одлуком о буџету за 2024. годину.

Због хитности реализације започетих радњи предлаже се да одлука ступа на снагу наредног дана од дана објављивања у „Службеном листу Града Ниша".

**Вршилац дужности начелника Градске управе за друштвене делатности**

**Миљан Ћирковић**